stanford-oval/wikipedia huggingface dataset:
אדר סורי
הערות שוליים

↑  אדר סורי באתר הרשימה האדומה של IUCN
↑  אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח
↑  ר' בדף האלרגניים באתר "צמח השדה"
ערך זה הוא קצרמרבנושא בוטניקה. אתם מוזמנים לתרום לוויקיפדיה ו.
אדרבה

אדרבה הוא אלבום סולו מספר 8 של הזמר יוצר החסידי אברהם פריד. האלבום יצא ב-1990 בחברת גל פז האלבום מכיל שירים בעברית ויידיש.
רקע

מהאלבום יצא הלהיט "אדרבה". שיר ממילותיו של רבי אלימלך מליז'נסק והלחין יוסי גרין, שהשתרש בצורה בולטת בתרבות הישראלית וזכה לגרסאות כיסוי כשהזמר הבולט שביצע את השיר מחדש הוא עמיר בניון. קאבר בולט נוסף הוא של מקהלת הילדים יידיש נחת באלבום 'יידיש נחת - מתנה טובה'.
רשימת רצועות

| מס' | שם | מילים | לחן | משך |
| --- | --- | --- | --- | --- |
| 1. | כל ישראל  | מסכת סנהדרין | משה לאופר | 3:56 |
| 2. | אדרבה  | רבי אלימלך מליז'נסק | יוסי גרין | 8:58 |
| 3. | כיצד מרקדין  | מסכת כתובות | משה לאופר | 3:39 |
| 4. | נישט גדעייגט  | אברהם פריד | יוסי גרין | 7:45 |
| 5. | השמיים מספרים  | תהילים פרק יט | מסורתי | 3:09 |
| 6. | הנה מה טוב  | תהילים פרק קלג | פיטסבורג | 5:05 |
| 7. | כי המצווה  | דברים פרק ל | יוסי גרין | 7:57 |
| 8. | אחת  | תהילים פרק כז | יוסי גרין | 5:53 |
| 9. | ליהודים  | אסתר פרק ח | משה לאופר | 3:24 |
| 10. | אני מאמין  | עיקרי האמונה היהודית | החזן יוסף גרוס | 7:54 |
| משך כולל: | משך כולל: | משך כולל: | משך כולל: | 57 דק' |
הערות שוליים

↑   אדרבה, בביצוע עמיר בניון, סרטון  באתר יוטיוב.
↑   אדרבה, בביצוע יוסי גרין, אידיש נחת, סרטון  באתר יוטיוב (אורך: 5:38)
| אברהם פריד |
| --- | --- | --- |
| אלבומים | אף יהודי לא ישאר מאחור • זה הזמן • תנו שבח • קץ לגלות • מלווה מלכה • מעגל השנה 2 • אנחנו מוכנים • מעגל השנה 3 •   אדרבה • אוצרות יהודיים (שני חלקים, כל אחד ביידיש ובעברית) • שטר התנאים • ברכה והצלחה • האפ קאזאק • חזק! • ניגון הבעש"ט • יחיד ורבים • אבינו מלכנו • בין כך ובין כך • הלהיטים הגדולים • יענקל יענקל • אוסף להיטי העשור • רצוננו לראות את מלכנו • א מחייה •  אוצר של יראת שמיים • כמה טוב שנפגשנו • פרויקט רילקס עם אברהם פריד (שני חלקים) • Good Old Days • אברהם פריד בהופעה חיה בישראל (אלבום כפול) |  |
| סינגלים | עלה קטן שלי • כי הרבית • כמה טוב שנפגשנו • ירושלים שבלב • הנני בידך • אחים בנפש • עובר מה שעובר • אבא • אוטוטו • בצורת • רצוננו |  |
| --- | --- |
בקרת זהויות :  MusicBrainz release group: d8b11b86-9c0b-4826-b5d3-e983a5152eb4
Rise Like a Phoenix

"Rise Like a Phoenix" (בעברית: "לעלות כמו עוף החול") הוא השיר הזוכה באירוויזיון 2014 בביצועה של הזמרת האוסטרית קונצ'יטה וורסט. השיר, שנבחר לייצג את אוסטריה באירוויזיון בדנמרק, יצא לאור ב-18 במרץ 2014, והושמע לראשונה בשידור חי בגרסה האוסטרית לתוכנית "רוקדים עם כוכבים". זהו השיר המנצח הראשון של אוסטריה בתחרות מאז אירוויזיון 1966.
רקע

אלי זוקובסקי, מכותבי השיר, כתב את השיר במקור עבור פרויקט אחר, אולם כל חברות התקליטים הגדולות באוסטריה סירבו להפיק אותו. לאחר שקיבל בקשה ממשלחת האירוויזיון האוסטרית להשתתפות בהגשת שיר, חשב זוקובסקי מיד להציע את "Rise Like a Phoenix", בנימוק כי "ידעתי שעם השיר הזה עוד משהו גדול יקרה". השיר הוכנס להליך הבחירה הפנימית של ORF ולבסוף נבחר לייצג את המדינה.
השיר יצא לאור באופן רשמי ב-18 במרץ 2014.
וידאו קליפ

הווידאו קליפ לשיר "Rise Like a Phoenix" פורסם לראשונה ביוטיוב ב-18 במרץ 2014 באורך מלא של שלוש דקות וחמש שניות.
ביקורות

מגזין שטרן העניק לשיר דירוג של 4 מתוך 5. אודו יורגנס, זוכה אירוויזיון 1966 האוסטרי, אמר על השיר "שיר מורכב היטב עם קשת מוזיקלית יפה", וכפי שהמילים רומזות, "עולה מן האפר".
רשימת רצועות

| הורדה דיגיטלית> מס' | הורדה דיגיטלית> שם | הורדה דיגיטלית> משך | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  |
| --- | --- | --- | --- | --- | --- | --- | --- | --- | --- |
| 1. | Rise Like a Phoenix  | 3:01 |  |  |  |  |  |  |  |
מיקומי שיא

|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |   ‏‏‏  מצעדים ודירוגים (2014)>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  איסלנד | הפלייליסט | 8 |  |
|  אירופה | אירופה הוט 100 | 13 |  |
|  איטליה | מצעד הסינגלים האיטלקי | 26 |  |
|  אירלנד | מצעד הסינגלים האירי | 10 |  |
|  גרמניה | GfK – טופ 100 | 5 |  |
|  דנמרק | היטליסטן | 6 |  |
|  הולנד | מצעד 40 הסינגלים ההולנדיים | 3 |  |
|  הונגריה | Rádiós Top 40 | 9 |  |
|  הממלכה המאוחדת | מצעד הסינגלים הבריטי | 17 |  |
|  הממלכה המאוחדת | מצעד האינדי הבריטי | 1 |  |
|  ולוניה | אולטראטופ 40 | 19 |  |
|  לוקסמבורג | בילבורד | 2 |  |
|  סלובניה | SloTop50 | 13 |  |
|  ספרד | PROMUSICAE | 8 |  |
|  סקוטלנד | מצעד הסינגלים הסקוטי | 18 |  |
|  פינלנד | המצעדים הפיניים הרשמיים | 2 |  |
|  פלנדריה | אולטראטופ 50 | 8 |  |
|  צרפת | SNEP | 39 |  |
|  שוודיה | סוורייטופליסטן | 27 |  |
|  שווייץ | המצעד השווייצרי | 2 |  |
נתוני מכירות

| מקום | תארים | מכירות |
| --- | --- | --- |
| אוסטריה (IFPI אוסטריה) | פלטינה | 30,000* |
* מכירות בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| אוסטריה | 18 במרץ 2014 | הורדה דיגיטלית | ORF-Enterprise |  |
| אירופה | 18 במרץ 2014 | הורדה דיגיטלית | ORF-Enterprise |  |
| ארצות הברית | 18 במרץ 2014 | הורדה דיגיטלית | ORF-Enterprise |  |
| הממלכה המאוחדת | 11 במאי 2014 | הורדה דיגיטלית | ORF-Enterprise |  |
הערות שוליים

↑  "Conchita Wurst präsentiert Song-Contest-Titel". ORF. 18 במרץ 2014. נבדק ב-18 במרץ 2014. {{cite web}}:  (עזרה)
↑  "Listen: Conchita Wurst will rise like a phoenix in Copenhagen". wiwibloggs.com. 18 במרץ 2014. נבדק ב-23 במרץ 2014. {{cite news}}:  (עזרה)
↑  "Conchita Wurst wows with live performance of 'Rise like a Phoenix'". wiwibloggs.com. 22 במרץ 2014. נבדק ב-23 במרץ 2014. {{cite news}}:  (עזרה)
1 2  Plattenfirmen lehnten "Rise Like A Phoenix" ab, stern.de (בגרמנית)
↑  Conchita Wurst – Rise Like A Phoenix (Austria) 2014 Eurovision Song Contest – YouTube
1 2  iTunes - Music - Rise Like a Phoenix - Single by Conchita Wurst
↑  Gold & Platinum, RIAA (באנגלית אמריקאית)
↑  "Rise Like a Phoenix by Conchita Wurst". iTunes Store UK. Apple. נבדק ב-12 במאי 2014. {{cite web}}:  (עזרה)
| --- | --- |
בקרת זהויות :  MusicBrainz work: d21b4588-f92a-4800-b99f-10f0ffaee1fc
אדם האגנבוך

| --- | --- |
אין תמונה חופשית
 לידה:  23 בינואר 1991 (בן 33) אדיסון, טקסס 
 מדינה:  ארצות הברית 
 תקופת הפעילות:  מ-2009
 מקום לימודים:  אוניברסיטת קרנגי מלון
 פרופיל ב-IMDb
 
אדם האגנבוך (באנגלית: Adam Hagenbuch; נולד ב 23 בינואר 1991) הוא שחקן אמריקאי.
ביוגרפיה

אדם האגנבוך נולד ב-23 בינואר 1993 באדיסון (אנ') טקסס, שם למד בבית הספר התיכון "Trinity Christian Academy". הוא בוגר לימודי תואר ראשון במשחק מבית הספר לדרמה באוניברסיטת קרנגי מלון בפיטסבורג, פנסילבניה. במהלך שנותיו בקולג', הוא הופיע בהצגות במסגרת התיאטרון במכללה.
קריירה

בשנת 2009 הופיע בהופעת בכורה שלו בקולנוע בסרט "Reach for the Sky". בשנת 2012 שיחק בסרט הקולנוע "כמה טוב להיות פרח קיר"; עיבוד קולנועי של רומן המכתבים משנת 1999 בעל אותו השם, שנכתב ובוים על ידי מחבר הרומן, סטיבן צ'בוסקי.
בשנים 2015–2016 הופיע בסדרת הטלוויזיה "הלוזרים" ובתפקיד חוזר בסדרת הטלוויזיה "הוחלפו בלידתן" משנת 2015–2017.
משנת 2016 עד שנת 2020 שיחק בתפקיד משנה בסדרת הטלוויזיה "צער גידול בנות - הדור הבא"; שם הוא גילם את ג'ימי גיבלר, אחיה הקטן של קימי, בעלה של סטפני ואביה של דניאל.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | Reach for the Sky | פלינט |  |
| 2012 | כמה טוב להיות פרח קיר | בוב |  |
| 2013 | American Cliche | אהרון בנט |  |
| 2013 | A New York Heartbeat | סטומפר |  |
| 2017 | Say You Will | ג'יי.די |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014 | משפחה מודרנית | סקוט | פרק: "Other People's Children" |
| 2014 | המפענחת: פשעים חמורים | טאד קאס | פרק: "Jane Doe #38" |
| 2014 | The Brittany Murphy Story | אשטון קוצ'ר | סרט טלוויזיה של Lifetime |
| 2015 | ריזולי ואיילס | בחור בחוף הים | פרק: "Foot Loose" |
| 2015, 2017 | קירבי באקטס | בראד | דיבוב; 2 פרקים |
| 2015 - 2016 | הלוזרים | טרנט | 6 פרקים |
| 2015 - 2017 | הוחלפו בלידתן | גרג "מינגו" שימינגו | 15 פרקים |
| 2016 | המדריך לגבר | קמרון ראש | 2 פרקים |
| 2016 | [Blank] My Life | ביל | סדרת רשת; פרק: "Beg for It" |
| 2016 | Foursome | אריק | 3 פרקים |
| 2016 | The Legend of Alice Flagg | ריברס מק'וי | סרט טלוויזיה של Lifetime |
| 2016 - 2020 | צער גידול בנות - הדור הבא | ג'ימי גיבלר | 36 פרקים |
| 2017 | Porn Again | דייב | סדרת רשת; פרק: "Gay for Pay" |
| 2017 | Trial & Error | קלנטון | 2 פרקים |
| 2021 | Call Your Mother | צ'אד | פרק: "Quaran-Jean" |
| 2021 | סיפורי אימה אמריקאים | דילן | פרק: "Game Over" |
הערות שוליים

↑  Adam Hagenbuch Biography; Height, Brother, Family, Movies And TV Shows - ABTC, ABTC, ‏6 בינואר 2022
↑  Denise Petski, Deadline, Deadline, ‏3 בינואר 2017
The Brazilian

| --- | --- |
 שיר בביצוע ג'נסיס
 מתוך האלבום Invisible Touch
 יצא לאור:  1986
 סוגה:  רוק מתקדם, רוק אינסטרומנטלי, אוונגרד
 שפה:  אנגלית 
 אורך:  4:49
 חברת תקליטים:  אטלנטיק רקורדס 
 כתיבה:  טוני באנקס, פיל קולינס, מייק ראת'רפורד
 לחן:  טוני בנקס, מייק ראת'רפורד, פיל קולינס 
 הפקה:  יו פדגהאם 
 
The Brazilian הוא קטע אינסטרומנטלי אשר נכתב ובוצע על ידי להקת ג'נסיס מאלבומם Invisible Touch מ-1986. השיר כולל צלילים ניסיוניים ואפקטים מה שהופך אותו ליותר אוונגרדי.
חברי הלהקה כתבו שני קטעים אינסטרומנטליים לאלבום הקטע הזה, והקטע "Do The Neurotic". "Do The Neurotic" לבסוף לא נכנס לאלבום, אך הוא הפך לבי-סייד של השיר Throwing It All Away בארצות הברית והבי סייד של In Too Deep. הקטע יצא לבסוף על המארז תקליטורים, Genesis Archive #2. וגם נוגן באלבום ההופעה, Live at Wembley DVD.
הלחן של The Brazilian נכנס לסרט, "כשהרוח נושבת" שהמוזיקה לסרט, נכתבה על ידי רוג'ר ווטרס. הקטע גם שימש בדרמת הפשע, Magnum, P.I. בפרק "Unfinished Business".
השיר שימש גם את-BBC אשר שידר את השיר באליפות העולם באתלטיקה 1987.
אוניברסיטת ויסקונסין-מילווקי

| --- | --- |


 אוניברסיטה ציבורית
 תקופת הפעילות:  1885–הווה (כ־139 שנים) 
 בעלי תפקידים
 סגל:  1,678 (נכון ל־2020) 
 סטודנטים
 :  24,565 (נכון ל־אוגוסט 2020) 
 מיקום
 מיקום:  2200 E Kenwood Blvd, Milwaukee, WI, 53201-0413 
 מדינה:  ארצות הברית ארצות הברית
 קואורדינטות:  43°04′30″N 87°52′58″W﻿ / ﻿43.07503°N 87.882915°W﻿ / 43.07503; -87.882915
 www.uwm.edu
  (למפת מילווקי מוגדלת) אוניברסיטת ויסקונסין-מילווקי(למפת מילווקי רגילה) אוניברסיטת ויסקונסין-מילווקי he
 
אוניברסיטת ויסקונסין-מילווקי (באנגלית: University of Wisconsin–Milwaukee) היא אוניברסיטת מחקר עירונית ציבורית במילווקי, ויסקונסין, ארצות הברית.  זוהי האוניברסיטה הגדולה ביותר באזור מילווקי (והשנייה במדינה), ומהווה חלק מרשת האוניברסיטאות של מדינת ויסקונסין. זוהי גם אחת משתי האוניברסיטאות הציבוריות המעניקות תואר דוקטור בוויסקונסין.
האוניברסיטה מורכבת מ-14 בתי ספר ומכללות. האוניברסיטה כוללת גם את בית הספר היחיד ללימודי לימנולוגיה בארצות הברית, בית הספר הייעודי הראשון לבריאות הציבור המוסמך בוויסקונסין ובית הסמדו באוניברסיטה כ-27,156 סטודנטים. באותה השנה עבדו במוסד כ-1,604 חברי סגל. האוניברסיטה הציעה 191 תוכניות לימודיות, ובהן 94 לתואר ראשון, 64 לתואר שני ו-33 תוכניות לדוקטורט. ב-2018 האוניברסיטה השקיעה כ-55 מיליון דולר במחקר.
האוניברסיטה חברה באיגוד אוניברסיטאות הערים הגדולות. מבין בוגרי המוסד הידועים ניתן למנות את גולדה מאיר, ג'ק קילבי, ג'יימס לאודר, מילדרד פיש-הרנק, זוהדי ג'אסר, ג'ף הלפר, ג'רי קלצ'קה, רות אסאווה, וילם דפו, סאטיה נאדלה ואלברטו פוג'ימורי.
היסטוריה

בית הספר של מדינת ויסקונסין נפתח לשיעורים במרכז העיר מילווקי בשנת 1885. הנשיא הראשון היה ג'ון מייפל, בוגר אוניברסיטת ויסקונסין מדיסון שהיה בעבר המפקח על בתי הספר באיווה. האוניברסיטה עברה ממרכז מילווקי למיקומה הנוכחי בשנת 1919. בשנת 1927 בית הספר שינה את שמו ל"מכללת המורים של ויסקונסין-מילווקי". המכללה הפכה לאחת מהמכללות המובילות במדינה להכשרת מורים בשנות הארבעים. בשנות ה-50 מכללת המורים הפכה ל"מכללת ויסקונסין-מילווקי".
בשנת 1956 המכללה הפכה לאוניברסיטה, מתוך אמונה שאוניברסיטה ציבורית גדולה חיונית לגדילתה של מילווקי. חנוכת האוניברסיטה החדשה נערכה ב-16 ביוני 1957.
בשנים 2008–2009 הוקמו באוניברסיטה בית הספר לבריאות הציבור ובית הספר למדעי המים המתוקים.
דירוג אקדמי

דירוג שנגחאי - מיקום 601–700 (153-168 בארצות הברית)
דירוג QS - מיקום 801–1000
דירוג Times Higher Education - מיקום 601–800
הערות שוליים

↑  UWM Graduate School Page, University of Wisconsin–Milwaukee.
1 2 3  "Facts and Impact 2016" (PDF). University of Wisconsin–Milwaukee. אורכב מ-המקור (PDF) ב-9 במאי 2016. נבדק ב-7 ביוני 2016. {{cite web}}:  (עזרה)
↑  "Schools of Freshwater Sciences and Public Health Established".
↑  "Joseph J. Zilber School of Public Health at the University of Wisconsin-Milwaukee Attains National Accreditation". www.newswise.com.
↑  "Table 20. Higher education R&D expenditures, ranked by FY 2018 R&D expenditures: FYs 2009–18". ncsesdata.nsf.gov. National Science Foundation. נבדק ב-26 ביולי 2020. {{cite web}}:  (עזרה)
↑  Carroll Play Tonight, Milwaukee Journal, Jan 26, 1954
↑  Richard, George (1960). A Brief History of the University of Wisconsin–Milwaukee. Milwaukee, WI.
| --- | --- |
בקרת זהויות :  NLI: 987007269382705171  PLWABN: 9810607734505606  BIBSYS: 90772580  BNE: XX145233  BnF: cb118680821 (data)  CiNii: DA0835063X  GND: 1025220-4  ISNI: 0000 0001 2159 036X  LCCN: n79046004  MusicBrainz: f0f2f8e7-6335-4240-af24-6a7a150882bf  NKC: ko2008465050  NLA: 35615117  RERO: 02-A000191211  SUDOC: 026432242  Trove: 1015549  ULAN: 500302982  VIAF: 131556880   WorldCat (עם VIAF): 131556880
אדגר גסט

| --- | --- |

 לידה:  20 באוגוסט 1881 ברמינגהאם, הממלכה המאוחדת של בריטניה הגדולה ואירלנד 
 פטירה:  5 באוגוסט 1959 (בגיל 77) דטרויט, ארצות הברית 
 מדינה:  ארצות הברית 
 מקום קבורה:  בית הקברות וודלואן 
 שם עט:  Eddie Guest 
 
אדגר אלברט גסט (באנגלית: Edgar Albert Guest;‏ 20 באוגוסט 1881 – 5 באוגוסט 1959) היה משורר ושדרן רדיו אמריקאי ממוצא אנגלי, שזכה לפופולריות במחצית הראשונה של המאה ה-20 ונתפס כ"משורר העם".
ביוגרפיה

נולד בברמינגהאם, אנגליה לאדווין וג'וליה וויין גסט. היגר לארצות הברית עם משפחתו בגיל 10. המשפחה התגוררה בדטרויט, מישיגן. בגיל 12 החל לעזור בפרנסת המשפחה לאחר שעות הלימודים בבית הספר, ועבד ב-"Detroit Free Press" בעבודות זוטרות ובהמשך ככתב משטרה. אביו מת בהיותו בן 17, אז נשר מבית הספר והמשיך לעבוד בעיתון במשרה מלאה.
גסט פרסם את השיר הראשון שלו ב-11 בדצמבר 1898. ב-1904 החל לפרסם בעיתונו טור שבועי בשם "Chaff". בהמשך פרסם טור יומי של שירה בשם "Breakfast Table Chat" שהופץ במסגרת כ-300 עיתונים ברחבי ארצות הברית.
גסט הפך בהדרגה למשורר פופולרי בארצות הברית. שיריו נחשבו סנטימנטליים ואופטימיים. הוא כתב כ-11,000 שירים לאורך חייו. חלקם יצאו במסגרת כ-20 ספרי שירה שפרסם.
הוא נחשב היחיד שקיבל את התואר הרשמי "משורר החצר" (Poet laureate) של מישיגן. בעקבות הפופולריות שלו קיבל גם תוכנית רדיו שבועית משלו, אותה הגיש בשנים 1931–1942. ב-1951 הגיש תוכנית טלוויזיה משלו ברשת NBC,‏ "A Guest in Your Home".
גסט מת ב-1959 בדטרויט.
הערות שוליים

↑  Academy of American Poets, Edgar Guest, Poets.org (באנגלית)
↑  Edgar Albert Guest - Poems by the Famous Poet - All Poetry, allpoetry.com
↑  Poetry Foundation, Edgar Albert Guest, Poetry Foundation, ‏2024-05-28 (באנגלית)
| --- | --- |
בקרת זהויות :  NLI: 987007271296705171  GND: 1057756350  ICCU: CUBV017666  ISNI: 0000 0001 0970 7959  LCCN: n86137853  SNAC: w61c1xn0  SUDOC: 087182858  VIAF: 50714965   WorldCat (עם VIAF): 50714965
אדר שיר

| --- | --- |
אין תמונה חופשית
 לידה:  5 במרץ 1997 (בן 27)
 מידע כללי
 מדינה:  ישראל ישראל
 גובה:  2.03 מטר
 ספורט
 ענף ספורט:  אתלטיקה
 תת-ענף:  זריקת דיסקוס
 הישגים
 שיאים אישיים:  זריקת דיסקוס:60.69 מטר (2022)
 
אדר שיר (נולד ב-5 במרץ 1997) הוא אתלט ישראלי, אלוף ישראל פעמיים ברציפות (2018, 2019) ושיאן ישראל עד גיל 23 בזריקת דיסקוס.
ביוגרפיה

שיר החל להתחרות בשנת 2013, וכבר באותה שנה זכה באליפות ישראל לקדטים בזריקת דיסקוס. בשנה זו השתתף לראשונה גם באליפות ישראל לבוגרים, וסיים במקום השישי בזריקת דיסקוס בתוצאה של 36.47. בהמשך הוא זכה באליפויות ישראל לנוער בזריקת דיסקוס, ובמדליות גם בהדיפת כדור ברזל.
שנת 2016 הייתה שנת הפריצה שלו. במהלך חודש מאי באותה שנה, הצליח שיר לשפר את שיאו בזריקת דיסקוס לנוער (משקל 1.75 ק"ג לעומת 2 ק"ג לדיסקוס בוגרים) בעשרה מטרים במצטבר עד לתוצאה של 57.93 מטר, המהווה שיפור לשיא הנוער שהיה שייך לאיתמר לוי. באליפות ישראל באותה שנה, שהייתה שנתו האחרונה בקטגוריית הנוער, קבע את שיאו האישי בזריקת דיסקוס, 48.36 מטר, תוצאה שהספיקה לו למקום הרביעי.
ביוגרפיה > 2017

בתחרות הליגה הבין אגודתית שנערכה בחודש מאי, שיר סיים במקום השלישי בזריקת דיסקוס בשיא אישי חדש של 49.59 מטר. חודש לאחר מכן, באליפות הפועל, הוא סיים במקום הרביעי בזריקת דיסקוס, בשיא אישי נוסף של 49.73 מטר. באותו חודש סיים פעם נוספת את שיאו האישי, לאחר שזרק את הדיסקוס למרחק של 50.88 מטר.
באליפות ישראל שנערכה בחודש יולי, סיים שיר במקום הרביעי בזריקת דיסקוס בתוצאה של 50.81 מטר.
במכביה שנערכה באותו חודש, זכה שיר במדליית ארד במקצוע המשני שלו, הדיפת כדור ברזל, לאחר שהדף למרחק של 14.40 מטר. בזריקת דיסקוס סיים במקום הרביעי בשיא אישי חדש של 51.05 מטר. בתחרות שנערכה בחודש דצמבר שבר שיר את שיאו האישי בזריקת דיסקוס בפעם החמישית בשנה זו, לאחר שזרק את הדיסקוס למרחק של 52.47 מטר.
ביוגרפיה > 2018: אלוף ישראל

בגביע אירופה בזריקות עד גיל 23 שנערך בחודש מרץ, שיר סיים במקום השלישי בגמר המשני בזריקת דיסקוס בשיא אישי חדש של 53.22 מטר. באותו חודש שיפר את שיאו האישי בשנית לאחר שזרק את הדיסקוס למרחק של 53.80 מטר. חודשיים לאחר מכן, קבע שיר שיא ישראל חדש מתחת לגיל 23 בזריקת דיסקוס של 55.87 מטר.
באליפות ישראל זכה שיר במדליית זהב בזריקת דיסקוס, לאחר ששבר את שיאו הישראלי מתחת לגיל 23 וקבע תוצאה של 56.06 מטר.
בסוף השנה, החל שיר ללמוד ולהתאמן באוניברסיטת ממפיס.
ביוגרפיה > 2019: מגיע לגמר אליפות המכללות

בתחרות שנערכה בחודש מרץ בממפיס, סיים שיר במקום הראשון בזריקת דיסקוס בתוצאה של 56.40 מטר, שיפור נוסף לשיאו הישראלי מתחת לגיל 23. חודש לאחר מכן, שיפר פעם נוספת את השיא הזה, לאחר שזרק את הדיסקוס למרחק של 57.21 מטר. בחודש מאי קבע שיר פעם נוספת שיא ישראל מתחת לגיל 23 של 57.48 מטר. בגמר האזור המזרחי באליפות המכללות שנערך באותו חודש, סיים שיר במקום התשיעי בשיא ישראל חדש מתחת לגיל 23 של 57.69 מטר, והעפיל לגמר אליפות המכללות. באליפות עצמה קבע תוצאה של 53.30 מטר וסיים במקום ה-22.
באליפות ישראל שנערכה ביולי, הצליח להגן על תוארו כאלוף ישראל בזריקת דיסקוס, לאחר שקבע תוצאה של 54.87 מטר.
הערות שוליים

↑  דיסקוס בוגרים, משקל 2 ק"ג
Unified Process

Unified Process או Unified Software Process הוא מסגרת לתהליך פיתוח תוכנה איטרטיבי. ה-Unified Process המוכר והמתועד ביותר הוא Rational Unified Process - RUP
סקירה

Unified Process הוא לא סתם תהליך אלא מסגרת עבודה נרחבת שנועדה להיות מותאמת לארגונים או פרויקטים מסוימים.
השם Unified Process בניגוד ל-RUP מתאר את התהליך בכלליות וגם נקרא כך בשביל להימנע מסימני מסחר מכיוון ש-RUP למשל הוא סימן מסחר של IBM.
הספר הראשון שמתאר תהליך זה נקרא:  (The Unified Software Development Process (ISBN 0-201-57169-2והוצא לאור בשנת 1999 על ידי Ivar Jacobson, Grady Booch, James Rumbaugh.
מאז מחברים שונים שלא מזוהים עם Rational Software הוציאו לאור ספרים שמשתמשים בשם Unified Process. לעומת סופרים אחרים שמזוהים עם Rational Software שהעדיפו להשתמש בשם  Rational Unified Process.
מאפיינים > איטרטיבי ומצטבר

Unified Process הוא תהליך פיתוח איטרטיבי ומצטבר.
שלבי השכלול, הבנייה והמעבר מחולקים ליחידות זמן שנקראות איטרציות. (שלב הפתיחה יכול להתחלק גם לאיטרציות כשמדובר בפרויקט גדול).
כל איטרציה מסתיימת ב"גידול" של המערכת שהגידול בא לידי ביטוי בהוספת פונקציונליות או שיפור של המערכת ביחס לשחרור הקודם.
אף על פי שרוב האיטרציות יכילו עבודה על כל תחומי התהליך (דרישות, עיצוב, מימוש ובדיקות) המאמץ והדגש היחסי בין התחומים ישתנה במהלך התקדמות הפרויקט.
מאפיינים > מונע תרחישי שימוש

ב-Unified Process תרחישי השימוש משמשים את הדרישות הפונקציונליות ומגדירים את התוכן של האיטרציות. כל איטרציה לוקחת מספר תרחישי שימוש או תסריטים משלב הדרישות דרך המימוש ועד הבדיקות.
מאפיינים > ארכיטקטורה מרכזית

ב-Unified Process לב המאמץ של משתתפי הפרויקט הוא בניית  הארכיטקטורה לעיצוב המערכת. מכיוון שאין מודל אחד שמכסה את כל היבטי המערכת Unified Process תומך במודלים אַרְכִיטֶקְטוֹנִים מרובים.
אחד מהתוצרים החשובים של התהליך זה  Executable Architecture שנוצר במהלך שלב השכלול. המימוש החלקי הזה של המערכת משמש לוודא את טיב הארכיטקטורה ולהיות התשתית של שאר הפיתוח.
מאפיינים > ממוקד סיכונים

Unified Process דורש מצוות הפרויקט לשים לב לסיכונים קריטיים כמה שיותר מוקדם במחזור החיים של הפרויקט. התוצרים של כל איטרציה במיוחד של שלב ה"שכלול" חייבים להיבחר בסדר כזה שמבטיח שהתוצרים בעלי הסיכון הגבוה היותר יהיו ראשונים.
מחזור חיי הפרויקט

Unified Process מחלק את הפרויקט ל 4 חלקים:
התחלה
שכלול
בנייה
מעבר
מחזור חיי הפרויקט > שלב ההתחלה

שלב ההתחלה הוא השלב הקטן ביותר הפרויקט. אם שלב ההתחלה נמשך זמן רב ממה שהוא אמור להיות זו אינדיקציה של דרישת מפרט מוגזמת שזה בניגוד לרוח ה-Unified Process.
המטרות העיקריות של שלב ההתחלה:
ביסוס או הצדקת המודל העסקי של הפרויקט
ביסוס היקף הפרויקט
התוויית תרחישי השימוש ודרישות מפתח
התוויית ארכיטקטורה או כמה ארכיטקטורות שישמשו בפרויקט
זיהוי סיכונים
הכנת הקדמה ללוח הזמנים והערכת עלויות
מחזור חיי הפרויקט > שלב השכלול

במשך שלב השכלול צוות הפרויקט יכסה את רוב דרישות המערכת. אולם המטרות הראשונות של השכלול זה לשים לב לגורמי הסיכון וביסוס ווידוא ארכיטקטורת המערכת.
תהליכים נפוצים לוקחים על עצמם את יצירת דיאגרמות תרחישי השימוש, הדיאגרמות של המחלקות (class diagrams), והדיאגרמות של הארכיטקטורה (package diagram).
וידוא הארכיטקטורה נעשה בעיקר דרך מימוש קווי המתאר של Executable Architecture, זהו מימוש חלקי של המערכת שמכיל מרכיבי הליבה (בעיקר מרכיבים תשתיתיים).
ארכיטקטורת המערכת נבנית בסדרה של איטרציות קטנות מוגבלות בזמן. בסיום שלב השכלול ארכיטקטורת המערכת צריכה להיות יציבה וקווי המתאר של Executable Architecture חייבים להציג את פונקציונליות המפתח  של המערכת ולהציג התנהגות נכונה שבאה לידי ביטוי בביצועים, גמישות, ועלויות.
התוצר האחרון של שלב השכלול זו תוכנית לשלב הבניה. בשלב זה התוכנית צריכה להיות מדויקת ואמינה, מכיוון שהתוכנית מבוססת על ניסיון שלב השכלול ומכיוון שגורמי סיכון היו צריכים לזכות להתייחסות מתאימה.
מחזור חיי הפרויקט > שלב הבניה

שלב הבניה הוא השלב הגדול ביותר בפרויקט, בשלב הזה מה שנשאר מן המערכת נבנה על גבי היסודות של שלב השכלול.
מאפייני מערכת ממומשים בסדרה של איטרציות קצרות ומוגבלות בזמן. כל איטרציה מסתיימת בגרסת הרצה  של המערכת.
נהוג לרשום תרחשי שימוש מלאים במשך שלב הבניה וכל אחד מתרחישי השימוש הללו נהפך להיות תחילתה של איטרציה חדשה.
דיאגרמות UML נפוצות משמשים במהלך שלב זה כגון: Activity, Sequence, Collaboration, State ודיאגרמות של יחסי גומלין.
מחזור חיי הפרויקט > שלב המעבר

השלב האחרון של הפרויקט הוא שלב המעבר. בשלב זה המערכת נמצאת אצל משתמשים מוגדרים. משוב המתקבל מהפצה התחלתית יכול להכניס שיפורים במשך האיטרציות של שלב המעבר. שלב המעבר יכול להכיל גם אימון של משתמשים על המערכת.
שכלולים ושינויים

שכלולים של Unified Process משתנים מאחד לאחד באיך כל אחד מחלק את תחומי הפרויקט או את מהלך העבודה לקטגוריות.  Rational Unified Process מגדיר תשעה תחומים: מודל עסקי, דרישות, ניתוח ועיצוב, מימוש, בדיקות, פריסה, הגדרות ושינויים וניהול הפרויקט.
Enterprise Unified Process מרחיב את RUP על ידי הוספה של שמונה תחומי "Enterprise".
Agile משכללים את Unified Process כמו  OpenUP/Basic ו  Agile  .Unified Process מפשטת את RUP על ידי הורדת מספר התחומים.
שכלולים של Unified Process משתנים במה קורה אחרי שלב המעבר. ב-Rational Unified Process בדרך כלל אחרי שלב המעבר מגיע שלב התחלה חדש.
ב-Enterprise Unified Process אחרי שלב המעבר מגיע שלב ייצור.
מספר השכלולים והווריאציות של Unified Process הוא רב, ארגונים משתמשים ב-Unified Process באופן שונה ומכניסים בו שינויים והרחבות משלהם.
רשימה של שכלולים ושינויים ידועים של Unified Process:
Agile Unified Process (AUP), a lightweight variation developed by Scott W. Ambler
Basic Unified Process (BUP), a lightweight variation developed by IBM and a precursor to OpenUP
Enterprise Unified Process (EUP), an extension of the Rational Unified Process
Essential Unified Process (EssUP), a lightweight variation developed by Ivar Jacobson
Open Unified Process (OpenUP), the Eclipse Process Framework software development process
Rational Unified Process (RUP), the IBM / Rational Software development process
Oracle Unified Method (OUM), the Oracle development and implementation process
Rational Unified Process-System Engineering (RUP-SE), a version of RUP tailored by Rational Software for System Engineering